Phan Xích Long

Phan Xích Long, brudet ivez evel Hồng Long, met ganet Phan Phát Sanh d'ar 1añ a viz Genver 1893, hag aet da Anaon d'an 22 a viz C'hwevrer 1916, a oa ur geomañsour vietnamat a oa deuet a-benn da c'hwezhañ un emsavadeg a-enep ar C'hallaoued e Kochin-Sina etre 1913 ha 1916. Klasket en devoa implijout ar c'hredennoù relijiel evit kuzhat e c'hoantoù politikel. Da gentañ e oa kroget da sevel un aozadur relijiel gantañ e penn. Embann a rae e oa un diskennad eus an impalaer Hàm Nghi. Lakaet en doa e plas ul lid hir evit bezañ kurunet impalaer Vietnam, a-raok klask kemer ar galloud dre an nerzh e 1913. Un emsavadeg armet a voe da glask distroadañ ar ren trevadennel war ar vro en Indez-Sina c'hall. E harperien o doa kaset tagadennoù da benn e Saigon e miz Meurzh 1913, en ur lonkañ evajoù a oa sañset lakaat anezho da vezañ treuzwelus, ha plantet o devoa bombezennoù e lec'hioù lies. An emsavadeg a-enep ar galloud trevadennel a oa bet un tenn er c'hleuz, rak bombezenn ebet n'he doa tarzhet, hag an harperien a oa sañset bezañ kuzhet a oa bet harzet. A-benn ar fin e voe kondaonet d'ar marv ha fuzuilhet  gant ar C'hallaoued e 1916.

Rummad:Ganedigezhioù 1893 
Rummad:Marvioù 1916
Rummad:Broadelourien Vietnam
Rummad:Tud lakaet d'ar marv
Rummad:Tud fuzuilhet gant an arme c'hall